P6_TA(2007)0163

Kalavarude kaitse ja säästev kasutamine *

Euroopa Parlamendi 26. aprilli 2007. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (KOM(2006)0587 - C6-0402/2006 - 2006/0190(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2006)0587) [1];

- võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C6-0402/2006);

- võttes arvesse kodukorra artiklit 51;

- võttes arvesse kalanduskomisjoni raportit (A6-0085/2007),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 3

ARTIKKEL 1 PUNKT 1Artikli 11 lõige 5 (määrus (EÜ) nr 2371/2002)

5. Vähemalt viis aastat vanade kalalaevade peateki ajakohastamine ohutuse, töö- ja hügieenitingimuste ning toote kvaliteedi parandamiseks võib ajavahemikul 1. jaanuarist 2003 kuni 31. detsembrini 2006 laeva tonnaaži suurendada, kui kõnealune ajakohastamine ei suurenda laeva kalapüügivõimet. Käesolevas artiklis ja artiklis 12 sätestatud sihttasemeid korrigeeritakse vastavalt. Liikmesriigid ei pea vastavat mahtu arvesse võtma laevastiku koosseisu arvamiste ja koosseisust väljaarvamiste tasakaalustamisel vastavalt artiklile 13. | 5. Peateki ajakohastamine ohutuse, töö- ja hügieenitingimuste ning toote kvaliteedi parandamiseks võib laeva tonnaaži suurendada, kui kõnealune ajakohastamine ei suurenda laeva kalapüügivõimet. Käesolevas artiklis ja artiklis 12 sätestatud sihttasemeid korrigeeritakse vastavalt. Liikmesriigid ei pea vastavat mahtu arvesse võtma laevastiku koosseisu arvamiste ja koosseisust väljaarvamiste tasakaalustamisel vastavalt artiklile 13. |

Muudatusettepanek 1

ARTIKLI 1 PUNKT 1Artikli 11 lõike 6 esimene ja teine taane (määrus (EÜ) nr 2371/2002)

—4% keskmisest aastasest tonnaažist, mis kõrvaldati riigiabiga ajavahemikul 1. jaanuarist 2003 kuni 31. detsembrini 2006 liikmesriikides, kes kuulusid ühendusse 1. jaanuaril 2003, ja 4% keskmisest aastasest tonnaažist, mis kõrvaldati riigiabiga ajavahemikul 1. maist 2004 kuni 31. detsembrini 2006 liikmesriikides, kes liitusid ühendusega 1. mail 2004, ja | —10% keskmisest aastasest tonnaažist, mis kõrvaldati riigiabiga ajavahemikul 1. jaanuarist 2003 kuni 31. detsembrini 2006 liikmesriikides, kes kuulusid ühendusse 1. jaanuaril 2003, ja 10% keskmisest aastasest tonnaažist, mis kõrvaldati riigiabiga ajavahemikul 1. maist 2004 kuni 31. detsembrini 2006 liikmesriikides, kes liitusid ühendusega 1. mail 2004, ja |

—4% laevastiku tonnaažist, mis kõrvaldatakse riigiabiga alates 1. jaanuarist 2007. | —10% laevastiku tonnaažist, mis kõrvaldatakse riigiabiga alates 1. jaanuarist 2007. |

Muudatusettepanek 2

ARTIKLI 1 PUNKT 2Artikli 13 lõike 1 punkti c esimene a ja esimene b lõik (uued) (määrus (EÜ) nr 2371/2002)

| Selline võimsuse vähendamine ei või siiski mingil juhul vähendada laeva ohutust, elamiskõlblikkust ega kalatöötlemissüsteemide tõhusust. Arvestades samuti, et vähendamise eesmärk on laeva püügivõimsuse suurendamise vältimine, ei võeta esimese lõigu sätteid arvesse, kui vahetatakse mootorit energia säästmiseks ja/või laeva tõhususe parandamiseks muus kui püügivõimsuse valdkonnas või kui on valitud selektiivsemaid püügiviise seoses laeva kasutamisega. |

[1] ELTs seni avaldamata.

--------------------------------------------------